CELEX: C2004/262/101
Language: et
Date: 2004-10-23 00:00:00
Title: Kohtuasi T-344/04: Stardust Marine S.A. 13. augusti 2004 hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/55
            
         Stardust Marine S.A. 13. augusti 2004 hagi Euroopa Ühenduste Komisjoni vastu
   (Kohtuasi T-344/04)
   (2004/C 262/101)
   Kohtuasja menetluse keel: prantsuse
   Stardust Marine S.A., asukoht Pariis, esitas 13. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Bernard Vatier.
   Hageja palub esimese astme kohtul:
   
               —
            
            
               kinnitada, et Euroopa Ühenduste Komisjoni 8. septembri 1999. aasta otsus 2000/513/EÜ, mis nägi ette 600 miljoni frangi suuruse väidetava riigiabi tagastamise Prantsuse riigile äriühingu STARDUST poolt, on õigusvastane ning et selle tõttu lasub vastutus EÜ asutamislepingu artikli 288 alusel komisjonil;
            
         
               —
            
            
               selle tagajärjel mõista komisjonilt äriühingu STARDUST kasuks välja 112 635 569, 73-eurone kahjutasu koos intressidega alates antud hagi esitamise kuupäevast;
            
         
               —
            
            
               kinnitada menetlusse astumise otsuse ajutine täitmine;
            
         
               —
            
            
               jätta käesolevas kohtuastmes kantud kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Oma hagi toetuseks väidab hageja, et otsuse 2000/513/EÜ õigusvastasust ei saa eitada, kuna see otsus tühistati juba Euroopa Ühenduste Kohtu 16. mai 2002. aasta otsusega (kohtuasi C-482/99). Hageja arvates on see õigusvastasus EÜ asutamislepingu artikli 288 alusel piisav komisjoni lepinguvälise vastutuse tõestamiseks. Lisaks väidab hageja, et isegi kui eeldada, et antud otsus on poliitmajanduslikke meetmeid sisaldav normatiivakt, rikkus komisjon eraisikuid kaitsvat õiguse ülimuslikku reeglit, peatades talle ebasoodsa otsuse ilma juriidilise ja faktilise aluseta. Seega tuleb hageja argumentatsiooni kohaselt komisjonilt tema kasuks mõista välja kahjutasu.
   Väidetava kahju kandmisega seoses väidab hageja, et äriühing STARDUST on Tribunal de Commerce de Paris' kohtuotsusega tervendamismenetluse esemeks. Hageja arvates on selle kohtuotsuse tinginud rahaliste kohustuste mittetäitmine komisjoni otsusest tuleneva võla otsene tagajärg. Kantud kahju on äriühingu STARDUST puuduvate varaliste vahendite summa.